 ОБЩИНСКА ИЗБИРАТЕЛНА КОМИСИЯ 0103 БЛАГОЕВГРАД

град Благоевград, 2700, площад „Георги Измирлиев“ 1, сграда на общинска администрация, ет.2,зала 210

ПРОТОКОЛ № 28-МИ / 17.11.2023г

На **17 НОЕМВРИ 2023 г. от 17:00** часа се проведе заседание на Общинската избирателна комисия Благоевград, при следния

Д н е в е н р е д:

1. **Обявяване на избран за общински съветник от листата на коалиция „Продължаваме Промяната – Демократична България“**
2. **Разни**

**ПРИСЪСТВАТ:**

1. Мартин Бусаров

2. Милена Велкова

3. Йорданка Борисова

4. Пенка Ичева

5. Мария Данчова

6. Чавдар Цонев

7. Елеонора Атанасова

8. Божидар Ненов

**ОТСЪСТВАЩИ**: Мустафа Сирачки, Елена Панчева и Мая Драгиева

Заседанието бе открито в 17:00 ч. и председателствано от Мартин Бусаров – председател на комисията.

Мартин Бусаров: Колеги, откривам заседанието на ОИК Благоевград.

Скъпи колеги, предлагам посочения от мен дневен ред. Ако някой има предложения, моля.

Няма предложения.

**По точка 1:**

Мартин Бусаров: Колеги, В ОИК Благоевград е постъпила молба от Боряна Боянова Шалявска, ЕГН: \*\*\*\*\*\*\*\*\*\*, обявена за избран за общински съветник от листата на коалиция „Продължаваме Промяната – Демократична България“ в общински съвет на община Благоевград, след произведените на 29 октомври 2023 г. избори, с която молба същата се обръща към ОИК чрез Председателя на общински съвет на община Благоевград с искането да бъдат предсрочно прекратени пълномощията й на общински съветник. Молбата му е заведена с вх.№В-00-572/14.11.2023 г. в регистъра на Община Благоевград – Общински Съвет и с вх.№ 538-МИ/14.11.2023 г. във входящия регистър на ОИК.

Колеги в тази връзка ви предлагам сследния проект на решение:

РЕШЕНИЕ   
№ 333-МИ  
Благоевград, 17.11.2023

ОТНОСНО: Обявяване на избран за общински съветник от листата на коалиция „Продължаваме Промяната – Демократична България“

В ОИК Благоевград е постъпила молба от Боряна Боянова Шалявска, ЕГН: **\*\*\*\*\*\*\*\*\*\***, обявена за избран за общински съветник от листата на коалиция „Продължаваме Промяната – Демократична България“ в общински съвет на община Благоевград, след произведените на 29 октомври 2023 г. избори, с която молба същата се обръща към ОИК чрез Председателя на общински съвет на община Благоевград с искането да бъдат предсрочно прекратени пълномощията й на общински съветник. Молбата му е заведена с вх.№В-00-572/14.11.2023 г. в регистъра на Община Благоевград – Общински Съвет и с вх.№ 538-МИ/14.11.2023 г. във входящия регистър на ОИК.

След като разгледа молбата подадена от обявения за избран с Решение 276-МИ от 31.10.2023 г. на ОИК Благоевград и положил клетва общински съветник, и след като направи справка чрез Информационно обслужване АД относно подреждането на кандидатите на коалиция „Продължаваме Промяната – Демократична България“ в  листа Б на коалицията, ОИК установи кой е следващият в листата на коалиция „Продължаваме Промяната – Демократична България“,  който следва да бъде обявен за избран за общински съветник от листа Б, поради което на основание  чл.87,ал.1,т.1 и т.24 във връзка с чл. 453 и чл. 454 от Изборния кодекс и във връзка с чл. 30, ал. 4, т. 3 ЗМСМА, във връзка с Решение 2902-МИ от 16.11.2023 г. на ЦИК при спазване на законоустановения кворум Общинската избирателна комисия Благоевград

РЕШИ:

1. **ПРЕКРАТЯВА ПРЕДСРОЧНО ПЪЛНОМОЩИЯТА**на  **Боряна Боянова Шалявска**, ЕГН: **\*\*\*\*\*\*\*\***, общински съветник от листата на коалиция „Продължаваме Промяната – Демократична България“.

Анулира издаденото удостоверение за избран за общински съветник.

       2.**ОБЯВЯВА** за избран за общински съветник **Станислав Николаев Кимчев**, с ЕГН: \*\*\*\*\*\*\*\*\* ,  от кандидатската листа на коалиция „Продължаваме Промяната – Демократична България“.

На обявения за избран за общински съветник да се издаде удостоверение.

Копие от настоящото решение да се изпрати за сведение на Председател на общински съвет  Благоевград .

Настоящото решение подлежи на обжалване пред Административен съд- Благоевград на основание чл.459 от Изборния кодекс.

Има ли предложения? Няма.

Колеги , моля, гласуваме.

***ГЛАСУВАЛИ 8 члена на ОИК, ЗА гласуват 8 члена, ПРОТИВ няма.***

Решението беше взето единодушно в 17.15 часа.

**По точка 2:**

Мартин Бусаров: Колеги докладвам ви за две образувани дела с номера 1047 и 1097, по които се наложи предоставяне и съответно носене на изборни чували в съда. Предстоят заседание във вторник и сряда. Който от вас има желание, може да заповяда в залата.

Предлагам следващата седмица да се съберем за заседание, за да разгледаме постъпилите жалби и сигнали.

Закривам заседанието.

==============================================================================================

Председател ОИК : /п/ Секретар ОИК : /п/